**30.01.2024(1).**

**E-pasta nosaukums**

Par anketu riska grupu vakcinācijas pret sezonālo gripu plānošanu 2024./2025. gada sezonai

**E-pasta teksts**

Cienījamie kolēģi!

      Lai precīzāk plānotu sezonālās gripas vakcīnu iepirkumu un racionālu sadali 2024./2025. gada sezonā, novēršot vakcīnu trūkumu vai pārpalikumu Slimību profilakses un kontroles centrs ir izstrādājis anketu par riska grupu vakcinācijas pret sezonālo gripu plānošanu 2024./2025. gada sezonā, kuru apsprieda un saskaņoja ar ārstu profesionālajām asociācijām (*LĢĀA, LLĢĀA*), saņemot to atbalstu.

      Centrs aicina katras ģimenes ārsta praksi aizpildīt minēto aptaujas anketu, norādot informāciju par iespējām nodrošināt riska grupu vakcināciju pret sezonālo gripu katrā iestādē. Anketa pieejama šeit: <https://forms.gle/nhyPFTrNg6awQxB79>. Lūdzam to aizpildīt līdz 04.02.2024

Ja, aizpildot anketu, būs nepieciešama informācija par Jūsu iestādei piegādāto pretgripas vakcīnu apjomu un veikto vakcināciju skaitu atbilstoši E-veselības sistēmā reģistrētajiem vakcinācijas faktiem, lūdzam sazināties ar centru, nosūtot e-pastu uz vakcinas@spkc.gov.lv.

      Jau iepriekš pateicamies par atsaucību un ceram, ka šī nelielā aptauja palīdzēs labāk un strukturēti izvērtēt Jūsu iespējas un vajadzības pēc pretgripas vakcīnām, organizējot riska grupu vakcināciju 2024./2025. gada sezonā!

Ar cieņu,

**Slimību profilakses un kontroles centrs**